《赠朱玄进士》
宋代·田锡

忆昔长安道，与君初相识。
密云满天来，不见南山色。
美酒斗十千，一醉情欢然。
胸中云梦泽，眼底高阳客。
狂呼月华人，抚弄云和瑟。
挥鞭过渭川，馆第相留连。
朝帘杏花露，暮楼杨柳烟。
流辉今六稔，交情益相審，
忽忽披君文，如截机头锦。
余本生天涯，散金常破家。
东方上书志，高欲凌丹霞。
安能常戚促，雀啄秋田粟。
海路与天遥，鸾皇好相逐。

作者简介：田锡（940～1004），字表圣，田锡初名继冲，后更名为锡。嘉州洪雅（今属四川眉山市）人，祖籍京兆（今西安），唐末避黄巢之乱定居四川眉州洪雅（今槽渔滩镇）。曾祖父、祖父均为当时洪雅之名士，太平兴国三年(975)进士，官至右谏议大夫。北宋初年政治家和著名作家，在宋初的政坛和文坛享有较高的声誉。深为宋初士大夫所景仰。 生于晋高祖天福五年，卒于宋真宗咸平六年，年64岁。